carohd/mindhelper huggingface dataset:
Jeg føler mig alene på efterskolen, selvom jeg er omgivet af mennesker
Kategori: Ensomhed
K\u00f8n: Pige
Alder: 15
Dato: 2016-05-30T07:07:06.000Z

Sp\u00f8rgsm\u00e5l:
Jeg går på en efterskole på Fyn i niende klasse, og er faktisk glad for at være her. Jeg har nogle super søde roomies, og snakker okay med de fleste elever, men hver gang jeg er alene har jeg lyst til at sætte mig ned og græde. Jeg er ikke "med" de andre, jeg er omringet af folk, og føler mig alene.


Jeg har haft det sådan det meste af året og jeg ved ikke hvad jeg skal gøre.

Svar:
Mange tak for dit brev. Det er flot, at du har mod til at fortælle, hvordan du har det.


Du beskriver, at du føler dig alene selvom du er omringet af folk. At føle sig alene eller ensom, selvom der er andre mennesker er faktisk rigtig almindeligt. Nogle kan føle sig alene, hvis de er sammen med nogle som ikke rigtig forstår en eller omvendt. Man kan også sagtens være sammen med andre uden at føle sig rigtig tætte. Og hvis man ikke føler sig tætte nok, kan det være svært at dele nogle af de inderste ting man går og bokser med.


Du kan måske have glæde af at læse vores artikel om at føle sig ensom. Her får du også gode råd til dig, der kæmper med ensomhed.


I dit brev fortæller du, at du har super søde roomies og, at du snakker okay med de fleste elever. Er der mon nogen af dem, som du taler lidt bedre med end andre? Jeg tænker, at det kan være en stor hjælp for dig at fortælle nogle i din hverdag, hvordan du rigtigt har det. Det kan ofte være en stor lettelse i sig selv at få sagt de ting højt, som man synes er svært. 


Du kan læse mere om dette i guiden Sådan snakker du med din ven eller veninde om svære ting


Det virker som en god efterskole for dig, når du skriver, at du er glad for at være her (på efterskole, red.). Hvis der er en lærer på din efterskole, som du har et godt forhold til, vil det være en rigtig god idé at tale med ham eller hende om, hvordan du har det. De er vant til at tale om sådan nogle ting, som du nævner. Og du er helt sikkert ikke den første, som de har talt med om at føle sig alene og ked af det.


Jeg bliver lidt nysgerrig på, hvordan du har holdt ud i næsten et helt skoleår, selvom du har haft det sådan det meste af året (altså været ked af det og følt dig alene). Mange andre ville måske være droppet ud. Men hvad har gjort, at du stadig går på efterskolen? Jeg tænker nemlig, at man skal være rigtig stærk for at kunne fortsætte på en efterskole i så lang tid, selvom man har det svært.


Held og lykke i din sidste tid på efterskolen =B
Jeg kan mærke, at jeg er ved at miste kontrollen igen
Kategori: Angst og stress, Trist eller deprimeret
K\u00f8n: Pige
Alder: 16
Dato: 2016-05-26T10:09:46.000Z

Sp\u00f8rgsm\u00e5l:
Jeg kan mærke at min angst og depression er ved at komme tilbage. Jeg ved ikke hvad jeg skal gøre, og det er skræmmende at jeg er ved at miste kontrollen igen.

Svar:
Tak for dit brev. Det er godt, at du sørger for at bede om hjælp i tide, når du kan mærke, at det er ved at blive svært for dig igen.


Du skriver ikke så meget om, hvad der er sket tidligere, og hvilken form for hjælp du fik dengang. Men når du skriver min angst og depression, tænker jeg, at du har haft kontakt med en læge og fået en diagnose? Det kan også være nogle følelser, som du har gået og kæmpet med alene  uden at få hjælp fra andre.


Uanset hvad, kan jeg sagtens forstå, at du synes det er skræmmende, når det begynder at dukke op igen.


Det vigtigste lige nu, er at du får hjælp (igen). Det kan du kun få, hvis du fortæller nogle andre, hvordan du har det. Dine forældre er et godt sted at starte, selvom det kan være svært at få taget hul på snakken. Læs her i vores artikel Sådan tager du den svære samtale med dine forældre, hvordan du kan gøre det.


Det kan også være, at du ikke har lyst til at snakke med dine forældre, og hellere vil gå direkte til din læge. Det bedste er, at du gør det sammen med din mor eller far. Men du kan også godt selv ringe til din læge og bede om en tid. Hvis du er i tvivl om, hvordan det foregår, kan du læse artiklen Alt du skal vide om at gå til lægen, når du har det svært. 


Der er også flere forskellige ungdomsrådgivninger, hvor du kan ringe, snakke eller chatte direkte med en rådgiver  helt anonymt. Du kan finde dem her, i vores liste over hjælpetilbud til unge.


På din skole er der både en skolesundhedsplejerske og skolepsykolog tilknyttet: du kan også spørge din lærer, om du kan komme til at snakke med en af dem. Hvis du vil vide mere om det, kan du læse vores guide Få hjælp på din skole eller uddannelsessted.


Og så er der selvfølgelig også nogle ting, som du selv kan gøre. Prøv at kigge på vores artikel Deprimeret? 7 råd til, hvad du selv kan gøre 


Held og lykke med det.
Jeg tør ikke fortælle mine forældre, hvor trist jeg virkelig er
Kategori: Trist eller deprimeret
K\u00f8n: Pige
Alder: 16
Dato: 2016-05-27T10:02:56.000Z

Sp\u00f8rgsm\u00e5l:
Jeg har været inde i en svær periode hvor jeg har grædt hver aften og slet ikke kunne koncentrere mig om skolen. Det har betydet at jeg ikke fik lavet en masse afleveringer. Det er ikke fordi jeg ikke vil lave dem, har bare ikke kunne finde pladsen til det i mit hoved.


I går blev vi kontaktet af en fra skolen om at jeg ikke havde lavet dem, men jeg har svært ved at forklare for mine forældre hvordan jeg har det. Der er kun meget få personer, der ved hvad der egentlig sker i mit liv.


Jeg er bange for at mine forældre ikke vil forstå det. Men burde jeg fortælle dem det (hvordan jeg har det) - og hvordan får man sine forældre til at tage en seriøst?

Svar:
Tak for dit brev. Det er rigtig godt at du skriver til os, da det er første skridt til at få den hjælp du har brug for. Du beskriver at du er ked af det og græder hver aften, og har svært ved at finde overskud til at skrive dine skoleopgaver. Samtidig lyder det som om, du ikke har fortalt hverken venner eller dine forældre om hvor skidt du har det.


Det er MEGET vigtigt, at du får taget hul på at fortælle om dine følelser til nogen. Det er ikke normalt at græde hver aften og ikke kunne lave sine skoleting. Du skal have hjælp til at få det bedre, både af nogle professionelle  og af mennesker tæt på dig.


De fleste forældre vil deres børn det allerbedste, så jeg er ikke i tvivl om at de vil lytte til dig. Hvis du mangler nogle godé idéer til hvordan du får taget hul på det, kan du læse vores Guide til at snakke med dine forældre om svære ting. 


Det kan være en god idé at vente til du er alene med den af dine forældre, som du snakker bedst med  så føles det ikke helt så overvældende som hvis de begge to er der. Måske har du nogle bedsteforældre eller andre i familien, som du er knyttet til  det kan også være en begyndelse at fortælle dem hvordan du har det.


Hvis du har brug for at få vendt dine tanker med en anden voksen, før du snakker med dine forældre, kan du prøve at ringe til eller chatte med en rådgiver hos fx Børnetelefonen eller Headspace.


Eller du kan sige til din skolelærer hvordan du har det, og bede om at få kontakt med skolepsykologen eller skolesundhedsplejersken.


Alle de bedste ønsker herfra  pas nu godt på dig selv =B
Jeg er vild med en fyr, men jeg tør ikke snakke med ham
Kategori: Kærlighed og sex
K\u00f8n: Pige
Alder: 13
Dato: 2016-05-30T11:01:12.000Z

Sp\u00f8rgsm\u00e5l:
Jeg er lidt vild med en fyr, som jeg går til svømning sammen med. Vi snakker ikke så meget sammen, men jeg har på fornemmelsen at han også godt kan lide mig.


Jeg er meget genert, så jeg tør ikke at snakke mere med ham... Jeg har overvejet at skrive til ham, men jeg er bange for at det bliver akavet når vi så ses igen. Og hvad skal man skrive?

Svar:
Tak for dit brev. Du fortæller, at du er en lille smule vild med en fyr du kender, men at du er for genert til at snakke mere med ham. At skrive til ham kan måske være en løsning.


Det kan være rigtig træls at være genert. Det gør det svært at vise sin rigtige personlighed. Du kan prøve at læse vores artikel om generthed og se, om du kan genkende dine egne følelser. Der er også råd til, hvordan du kan arbejde med genertheden.  


Det kan være en god idé at tænke over (måske skrive ned?) nogle idéer til, hvad du kunne tænke dig at snakke med din holdkammerat om. Skal I til nogle stævner i nærmeste fremtid, eller er der andre ting fra jeres sport som vil være naturlige at spørge ham om?


Det kan også være, at I har andre fælles interesser end svømning. Hvis du gerne vil skrive til ham, kunne det også være en god idé at starte med at dele sjove links eller ting du ved, han vil synes er spændende. Så kan I gradvis begynde at skrive mere personligt, men først når du ved, at han gerne vil skrive sammen med dig.


Du er langt fra den eneste der er vild med en dreng på afstand. I vores brevkassesvar Jeg kan godt lide denne her dreng, kan han også lide mig kommer nogle andre råd, som du måske kan bruge. Det er tit en god idé at snakke med nogle andre om sine følelser, så du ikke går alene med det. Måske ville dine veninder være lige så generte?


Held og lykke med det =B
Jeg kan ikke lide at være alene med min kæreste
Kategori: Kærlighed og sex
K\u00f8n: Pige
Alder: 14
Dato: 2016-05-30T11:28:48.000Z

Sp\u00f8rgsm\u00e5l:
Jeg har en kæreste, som jeg er rigtig glad for. Der er bare lige det problem, at hver gang han spørger om vi skal være sammen alene får jeg ondt i maven og bliver dårlig.


Når vi så er sammen er det rigtig hyggeligt og jeg har det meget bedre. Men jeg kan ikke tage mig sammen til at være sammen med ham, og derfor har jeg aflyst og droppet nogle af vores aftaler...


Hvad skal jeg gøre?? =A

Svar:
Tak for dit brev. Det lyder ikke rart, at du får ondt i maven og bliver dårlig hver gang du er alene med din kæreste. Det lyder også som om du ikke har så meget lyst til at være alene med ham igen.


Du skriver ikke noget om, om din kæreste er ældre end dig. Du er kun 14 år, og måske er du ikke klar til at skulle lave andre seksuelle ting end bare at kysse og holde om hinanden. Det er MEGET vigtigt at du holder fast i, hvad du selv synes er rart. Det kan være at din krop er ved at fortælle dig (med ondt i maven og utilpashed) at det ikke er noget den gider være med til. Hvis du føler dig presset til at gøre ting, som du ikke vil, er det fornuftigt at lade være med at være alene med ham.


Har du fortalt ham hvordan du har det? Det er også vigtigt at du får snakket med dine forældre eller gode venner om dine følelser, så du ikke går alene med det. Så kan de hjælpe dig med at blive klar over, om der sker noget dumt når I er alene.


Det kan også være at han er en sød og fredelig fyr på din egen alder, og at du bare mærker nogle nye følelser af nervøsitet. De følgende artikler handler egentlig om at være nervøs i skolen, men måske kan du kende nogle af dine følelser: Hvorfor bliver jeg så nervøs og 7 tricks der hjælper når du bliver nervøs.


Hvis du har brug for at vende dine tanker, kan du også kontakte en telefon  eller chatrådgivning. Her er en liste over hjælpetilbud til unge.


Held og lykke med det.
Skal jeg lave om på mig selv, før de kan lide mig?
Kategori: Trist eller deprimeret
K\u00f8n: Pige
Alder: 13
Dato: 2016-05-31T06:58:50.000Z

Sp\u00f8rgsm\u00e5l:
Jeg er en pige som har det meget svært med alt! Jeg ved ikke hvad meningen er med livet, jeg føler at alle hader mig og ingen kan lide den jeg er.


Det er som om jeg må ændre mig for at møde nye mennesker. Jeg er træt af hvad folk synes om mig, og jeg bruger meget tid på makeup, hår, tøj osv...


Jeg har brug for hjælp til at vide hvad jeg skal gøre ved mit liv!

Svar:
Tak for dit brev. Det er rigtig godt, at du får sat ord på dine tanker og beder om hjælp. Det lyder som om det er svært for dig at være dig selv, og tro på at andre godt kan lide dig som du er.


Hvordan har du det i skolen? Sådan som du fortæller det, får jeg fornemmelsen af at det ikke går så godt i din klasse. Du skriver ikke noget om at du bliver mobbet, men måske har du ikke så mange (eller slet ikke nogle) venner i klassen. Hvis man har det sådan, kan en skoledag komme til at føles meget lang.


Følelsen af at være forkert og ensom dukker op mange gange, og kommer med hjem efter skole. Du kan prøve at læse vores artikler om hvad mobning er, og gode råd til hvad du kan gøre ved det.


Du forsøger at lave om på dig selv, for at komme til at passe ind og blive mere populær. Det lyder anstrengende hele tiden at skulle tænke over tøj, hår og makeup, og ikke bare kunne være dig selv. Og måske er det slet ikke dét der skal til, for at få flere venner.


Det allervigtigste lige nu, er at du ikke går alene rundt med dine tanker og følelser. Det bedste vil være at fortælle det til dine forældre. Du kan læse vores artikel Sådan snakker du med dine forældre om svære ting for at få tips til hvordan du får taget hul på samtalen.


Det kan også være at du allerede har talt med dem om hvordan du har det, men ikke helt synes du får den hjælp du har brug for. Det kan være en god idé at fortælle en lærer i skolen om dine tanker, og måske bede om en samtale med skolepsykologen eller skolesundhedsplejersken.


På Her finder du hjælp-siden er der links til forskellige telefon- og chatrådgivninger, hvor du kan snakke direkte med en voksen om dine tanker.


En god idé kan også være at finde en fritidsinteresse sammen med nye mennesker. Det behøver ikke være sport, men kan også være fx noget kreativt eller aktiviteter for eksempel i Ungdommens Røde Kors. 


Håber du finder en vej til at få det bedre snart.
Jeg har følelser for tre fyre, og det gør mig forvirret
Kategori: Kærlighed og sex
K\u00f8n: Pige
Alder: 14
Dato: 2016-06-02T08:38:24.000Z

Sp\u00f8rgsm\u00e5l:
Jeg er virkelig forvirret. Jeg har "følelser" for 3 fyre, og 2 af dem har også følelser for mig. Okay, de her fyre kalder vi lige R, N og K.


Mig og R har været kærester. Det var vi i næsten 3 måneder. Jeg savner ham på en måde. Mig og K har også været kærester, men det er mere end 1 år siden nu. Vi var sammen i omkring 6 måneder.


Og sidst men ikke mindst; mig og N. Vi har haft en flirt i gang i nogen måneder nu, og jeg er klar til at få et forhold op at køre, men det er han ikke. Så jeg ved ikke lige hvad jeg skal gøre..


Men det værste er nok at mig og K er bedste venner, vi kender hinanden så godt, at hvis jeg mødte nogen der spurgte om vi var kærester, ville jeg svare "nej, det" min bro'".


Hvad skal jeg gøre?

Svar:
Tak for dit brev. Jeg er ikke helt sikker på hvad det er, du gerne vil have svar på. I dit brev lyder det som om du kommer til at blande kæresteforhold og venskab sammen, og at det gør dig forvirret.


Du hopper lidt frem og tilbage mellem det ene og det andet med dem alle tre, og det kan jeg godt forstå at du har svært ved at finde ud af. Det kan være at de tre drenge også er lige så usikre på, hvad du egentlig vil med dem?


Måske kunne det være godt for dig at bruge et stykke tid på at være teenager i fred og ro, og lære dine egne følelser at kende. Ungdomsårene er en tid der kan være meget forvirrende, især fordi så mange ting sker for første gang. Første kæreste, første brud  første han er nok forelsket i mig, men er jeg vild med ham?.


Det hele skal opfindes fra bunden, og her er det vigtigt at du kan mærke hvad du selv synes er rart. Har du snakket med dine forældre eller nogle gode veninder om, hvad der sker? Det kan også være en idé at skrive det ned i en dagbog, og få ro på tankerne.


Prøv at øve dig i at mærke din helt egen mavefornemmelse, og følge den.


Held og lykke med det =B
Jeg føler, at jeg ikke fortjener mine venner og deres kærlighed
Kategori: Selvværd
K\u00f8n: Pige
Alder: 16
Dato: 2016-06-02T12:31:46.000Z

Sp\u00f8rgsm\u00e5l:
Nogle gange føler jeg mig værdiløs. Jeg forstår ikke hvorfor mine venner kan lide mig, og jeg har det som om jeg ikke fortjener dem og deres kærlighed.


Jeg prøver at fokusere på at de rent faktisk gerne vil være venner med mig, og så ikke tænke over at de ikke burde ville være sammen med mig. Men at jeg ikke ved hvorfor de kan lide mig, gør at jeg er rigtig bange for at de bliver trætte af mig.


Jeg vil bare gerne kunne være sammen med mine venner, uden at føle at jeg ikke fortjener dem, og uden at være bange for at de forlader mig.

Svar:
Tusind tak for dit brev. Du beskriver nogle svære følelser, som mange vil kunne genkende. Usikkerheden på er jeg en person andre kan lide  og hvorfor kan de det? Du er nervøs for at de andre pludselig opdager at du ikke er værd at bruge tid på. Og at du så pludselig står helt uden venner.


Dét at tro på, at du er god nok som du er, kaldes selvværd. Selvværd er ikke en permanent ting: det kan faktisk godt lade sig gøre at bygge et større selvværd op! Og vi har samlet nogle konkrete tips til, hvordan du kommer i gang med at få bedre selvværd.


Det lyder på dit brev som om du ikke har særlig høje tanker om dig selv, når du er sammen med dine venner. I vores 3-trinsguide- sådan udfordrer du negative tanker om dig selv får du en metode til hvordan du kan afprøve om dine idéer er rigtige.


Der er helt sikkert en masse grunde til at dine venner godt kan lide at være sammen med dig, men du skal selv have øjnene op for alle de gode ting der er i dig. Måske kan du endda prøve at spørge et par af dine nærmeste veninder om, hvad de godt kan lide hos dig. I kan lave en liste til hinanden&det vil være lige så rart for dem at høre præcis hvorfor DU kan lide dem =B


Når du deler dine tanker med andre, åbner det også muligheden for at finde ud af at de kan have det på samme måde. Så er du ikke længere så alene med din følelse.


Husk også at få snakket med dine forældre eller søskende, så de kan være med til at støtte dig i rejsen mod mere tro på dig selv. Det er ikke noget du skal gå alene med.
Jeg kan mærke symptomerne igen. Og jeg har brug for hjælp
Kategori: Trist eller deprimeret
K\u00f8n: Pige
Alder: 16
Dato: 2016-06-01T12:24:35.000Z

Sp\u00f8rgsm\u00e5l:
Jeg kan mærke at jeg er ved at blive deprimeret og få angst igen (havde det i ca. 1,5 år fra 8.-9. klasse). Sidst jeg havde det sådan, blev jeg aldrig rigtigt diagnosticeret, for jeg vidste ikke at det var unormalt sådan som jeg havde det  men jeg har senere snakket med nogle der fortalte mig at det var depression og angst.



Det er ved at være et år siden jeg sidst har haft det sådan, og jeg vil gerne undgå at det bliver ligeså slemt som sidst. Derfor vil jeg gerne gå til psykolog og få professionel hjælp, men jeg skal have snakket med mine forældre om det.



Hvordan forklarer jeg dem at det ikke bare er teenage-humørsvingninger, men noget som jeg har brug for ordentlig hjælp til?

Svar:
Tak for dit brev. Det lyder som om du er rigtig god til at mærke efter hvordan du har det. Du kan genkende følelserne af angst og depression fra tidligere, og ved godt at det er nødvendigt at få hjælp til det hurtigst muligt. Så er du allerede et kæmpe skridt i den rigtige retning  sejt!



Du er bekymret for om dine forældre vil tage dig alvorligt. Har du tidligere haft oplevelsen af at de ikke har gjort det? De fleste forældre vil gøre alt hvad de overhovedet kan for at deres børn trives. Men nogle gange kan det være sådan, at de voksne på grund af problemer i deres eget voksenliv ikke har overskud til at høre ordentligt efter. Så er det nødvendigt at du gør det meget tydeligt for dem.



Prøv at læse vores guide til Sådan taler du med dine forældre om svære ting. Det kan være en god begyndelse at sørge for at der er tid og ro til at snakke sammen, helst uden at andre i familien er til stede. Hvis du skriver nogle små stikord ned til det du gerne vil sige, er det lettere at huske det hele.



Når du har fået talt med dine forældre, vil det være en god idé at I sammen får en snak med jeres læge. Her kan I, sammen med lægen, finde ud af hvad der skal gøres for at hjælpe dig bedst muligt videre.



I hver kommune er der en Pædagogisk Psykologisk Rådgivning, som skal hjælpe børn og unge under 18 år. Hvis du har brug for at snakke med en psykolog, kan I også henvende jer direkte hertil, og høre hvad mulighederne er. (Adressen findes på kommunens hjemmeside).



Vi har desuden skrevet en artikel med nogle gode råd mod depression. Måske du kan have glæde af den:Deprimeret? 7 gode råd til, hvad du selv kan gøre.



Held og lykke med det hele. Skriv igen, hvis du mangler noget i svaret =B
Når vi skriver sammen, sender vi hjerter til hinanden
Kategori: Kærlighed og sex
K\u00f8n: Pige
Alder: 14
Dato: 2016-06-06T05:16:06.000Z

Sp\u00f8rgsm\u00e5l:
Jeg har en ven fra min klasse som jeg er vild med. Vi snakker meget sammen og er også tit sammen i frikvarterene. Vi har været nede i byen flere gange sammen. Både selv og sammen med andre venner. Vi skriver også sammen og er begyndt at skrive hjerter.


Jeg ved ikke om han kan lide mig?

Svar:
Mange tak for dit brev.


Det er dejligt, at du er blevet vild med en fra din klasse. Når man er vild med en, er der ofte mange forskellige følelser, der suser rundt i kroppen. Det kan være både rart, spændende og nogle gange også lidt forvirrende. Det er også meget almindeligt at blive usikker og i tvivl om den anden nu også er vild med en. 


Du fortæller, at I både er sammen i frikvarterene, nede i byen og, at I skriver sammen (og sender hjerter). Har du mon prøvet at spørge ham, om han godt kan lide dig? Den eneste der kan svare på det er ham selv. Selvom det kan være rigtig svært at spørge om, kan det give dig et svar, som andre ikke kan. Det kan være rigtig svært at snakke om sådan noget  især hvis det er første gang. Hvis det er for svært at tale om, kan du jo vælge at skrive til ham. 


Du kan fx spørge, om han ser dig som en ven eller mere end det. Hvis du har mod på det, kan du også starte med at fortælle ham, at du er vild med ham eller, at du synes han er sød. Det kan gøre det lettere for ham at fortælle, hvordan han har det med dig, når du selv har åbnet op for følelserne.


Vi har også et brevkassespørgsmål, som du måske kan få noget ud af at læse. Det er her: Jeg kan godt lide den her dreng  kan han også lide mig?


Held og lykke med det!